2. ΒΑΣΙΛΙΚΟΝ ΔΙΑΤΑΓΜΑ της 19/28 Δεκ. 1939 Περί της τηρητέας διαδικασίας του Α.Π.Σ. ως και των κατά τόπους Π.Σ. του Α.Ν. 1490 περί ελέγχου εξαγωγικού εμπορίου. Έχοντες υπ’ όψει το άρθρον 9 του Α.Ν. 1490/1938, περί ελέγχου εξαγωγικού εμπορίου (11.Εε.1), μετά σύμφωνον γνώμην του Συμβ. Επικρατείας (υπ’ αριθ. 785/1939) ως και του κατά τον άνω νόμον Ανωτάτου Πειθαρχικού Συμβουλίου τοιαύτην, προτάσει του ημετέρου επί της Εθνικής Οικονομίας υπουργού, αποφασίζομεν και διατάσσομεν. Άρθρ.1.-Πάσα πειθαρχική διώξις προβλεπομένη υπό των διατάξεων του Α.Ν. 1490/1938 ενεργείται κατά τας διατάξεις του παρόντος. Άρθρ.9.-Ο πρόεδρος του πειθαρχικού συμβουλίου ορίζει τας δικασίμους και τον αριθμόν των προς συζήτησιν υποθέσεων εν εκάστη συνεδριάσει. Άρθρ.10.-Η κατά το προηγούμενον άρθρον διαγραφομένη διαδικασία εφαρμόζεται και ενώπιον του ανωτάτου πειθαρχικού συμβουλίου. Άρθρ.11.-Αι υπό των πρωτοβαθμίων συμβουλίων εκδιδόμεναι αποφάσεις, κοινοποιούνται προς άπαντας τους διαδίκους, προς το ανώτατον πειθαρχικόν συμβούλιον και προς το υπουργείον Εθνικής Οικονομίας, εκτελούμεναι επιμελεία του οικείου Επιμελητηρίου. Εντολή του υπουργού της Εθνικής Οικονομίας δύνανται οι αποφάσεις αύται να δημοσιεύωνται δια του Δελτίου του εκδιδομένου υπό του αρμοδίου Επιμελητηρίου ή ελλείψει τοιούτου δι’ άλλου εντύπου. Άρθρ.12.-Δια την εκδίκασιν των υπό του άρθρου 12 του ν. 1490 προβλεπομένων παραβάσεων, των αποτελουσών νοθείαν των εξαγομένων προϊόντων, αίτινες ανάγονται εις την αποκλειστικήν αρμοδιότητα του ανωτάτου πειθαρχικού συμβουλίου, εφαρμόζονται τα υπό των άρθρων 7 και 8 του παρόντος οριζόμενα, ακολουθουμένης της αυτής διαδικασίας, ην διαγράφουσι ταύτα, πλην των περιπτώσεων των αφορωσών την διαπίστωσιν της νοθείας, ή την δειγματοληψίαν, ανάλυσιν κλπ. εφ’ όσον δια ταύτας ειδικώς προβλέπουσι Διατάγματα εκδιδόμενα εις εκτέλεσιν του ν. 1490. Εις τον αυτόν υπουργόν ανατίθεται η δημοσίευσις και η εκτέλεσις του παρόντος Β. Διατάγματος. Άρθρ.2.-Αρμόδιον προς εκδίκασιν των υπό του ν. 1490 προβλεπομένων πράξεων ή παραλείψεων του εξαγωγέως είναι κατά πρώτον μεν βαθμόν, το κατά τον νόμον τούτον συνιστώμενον πειθαρχικόν συμβούλιον εξαγωγικού εμπορίου, παρ’ εκάστω Εμπορικώ και Βιομηχανικώ Επιμελητηρίω, πλην των περιφερειακών τοιούτων, εις την περιφέρειαν του οποίου ετελέσθησαν αι παραβάσεις, εξαιρέσει των υπό του άρθρ. 12 του αυτού νόμου προβλεπομένων περιπτώσεων. Εν περιπτώσει αμφισβητήσεως της τοιαύτης αρμοδιότητος ταύτην κανονίζει δια πράξεώς του το ανώτατον πειθαρχικόν συμβούλιον, κατά δεύτερον δε βαθμόν το υπό του ιδίου νόμου συνιστώμενον ανώτατον πειθαρχικόν συμβούλιον εξαγωγικού εμπορίου. Τα πειθαρχικά συμβούλια, ως και το ανώτατον πειθαρχικόν συμβούλιον εκπροσωπούνται νομίμως υπό των προέδρων αυτών, οίτινες και προβαίνουσιν εις πάσας τας τυπικάς πράξεις της αρμοδιότητος των συμβουλίων, ήτοι κλήσεις, κοινοποιήσεις κλπ. Ο γραμματεύς του πειθαρχικού συμβουλίου ή του ανωτάτου πειθαρχικού συμβουλίου παραλαμβάνει άπαντα τα προς αυτό απευθυνόμενα έγγραφα, τηρεί το πρωτόκολλον και άπασαν την αλληλογραφίαν, ων υπεύθυνος δια την τυχόν απώλειαν οιουδήποτε στοιχείου. (Αντί των σελ. 239-244) Σελ. 239(α) Τεύχος 401-Σελ. 71 ΄Ελεγχος εξαγωγικού εμπορίου 11.Ε.ε.1-2 Άρθρ.3.-Πειθαρχική δίωξις χωρεί πάντοτε κατόπιν αιτήσεως παντός έχοντος προς τούτο έννομον συμφέρον ή και οιασδήποτε δημοσίας αρχής, αυτεπαγγέλτως ενεργούσης. Ο πρόεδρος του πειθαρχικού συμβουλίου ή του ανωτάτου πειθαρχικού συμβουλίου, μετά την υποβολήν της σχετικής αιτήσεως και εντός προθεσμίας, μη δυναμένης να η μείζων των 20 ημερών, καλεί τον καθ’ ου η αίτησις όπως εντός αναλόγου προθεσμίας, μη δυναμένης να υπερβή τας 30 ημέρας απολογηθή εγγράφως ή προφορικώς επί της κατ’ αυτού κατηγορίας, ενώπιον του αρμοδίου πειθαρχικού συμβουλίου. Εν τη κλήσει περιγράφεται  περιληπτικώς το διωκόμενον παράπτωμα, ορίζεται δε και η ημέρα και ώρα ως και το κατάστημα συνεδριάσεως του πειθαρχικού συμβουλίου. Η κλήσις κοινοποιείται τω διωκομένω μερίμνη του γραμματέως του αρμοδίου πειθαρχικού συμβουλίου ή του ανωτάτου πειθαρχικού συμβουλίου δια δικαστικού κλητήρος ή οιουδήποτε άλλου δημοσίου υπαλλήλου ή υπηρέτου ή δια του υπαλλήλου του Επιμελητηρίου, δι’ επιδόσεως αντιγράφου αυτής προς τον ίδιον τον διωκόμενον. Αν ούτος δεν ευρεθή εν τω καταστήματι αυτού ή εν τη κατοικία, εν η κατοικεί ή προσκαίρως διαμένει, ή αρνηθεί να παραλάβη την κλήσιν και υπογράψη το σχετικόν αποδεικτικόν, ή αν δηλώση ότι αδυνατεί να υπογράψη τούτο, η πράξις τοιχοκολλάται εις την θύραν του καταστήματος αυτού ή της οικείας ή του δωματίου αυτού, παρουσία ενός μάρτυρος. Περί της κοινοποιήσεως συντάσσεται έκθεσις υπό του κοινοποιήσαντος υπαλλήλου, υπογραφομένη παρ’ αυτού και του προς ον η κοινοποίησις, ή του μάρτυρος. Όταν διατρίβη τις εν τη αλλοδαπή ή δεν είναι γνωστή η διαμονή αυτού, κατά την περί τούτου βεβαίωσιν της αρμοδίας αστυνομικής αρχής, και ελλείψει νομίμου αντιπροσώπου αυτού, η κοινοποίησις γίνεται δια θυροκολλήσεως εις την θύραν του καταστήματος ή της τελευταίας γνωστής κατοικίας αυτού. Η δαπάνη της τοιαύτης επιδόσεως, ήτις δέον να η ανάλογος της υπό της Πολιτικής Δικονομίας προβλεπομένης τοιαύτης, βαρύνει τους κατά το άρθρ.13 του Α.Ν. 1490/38(11.Εε. 1) αναφερομένους πόρους. Άρθρ.4.-Η μη εμφάνισις του κατά το ανωτέρω άρθρον κληθέντος προς απολογίαν εξαγωγέως ή η μη εμπρόθεσμος υποβολή εγγράφου απολογίας, ουδαμώς εμποδίζει την κατ’ ερήμην εκδίκασιν της υποθέσεως υπό του συμβουλίου. Σελ. 240(α) Τεύχος 401 - Σελ. 72 Άρθρ.5.-Τα εις πρώτον βαθμόν δικάζοντα πειθαρχικά συμβούλια εκδίδουν ητιολογημένας αποφάσεις εντός 2 μηνών από της εκδικάσεως της υποθέσεως δυναμένης της προθεσμίας ταύτης να παραταθή κατά την κρίσιν του ανωτάτου πειθαρχικού συμβουλίου ητιολογημένην, πάντοτε προτάσει του προέδρου του αρμοδίου πειθαρχικού συμβουλίου. Άρθρ.6.-Εν τη αιτήσει της προσφυγής, ο προσφεύγων υποχρεούται να διορίση αντίκλητον κατοικούντα εν Αθήναις, έδρα του ανωτάτου πειθαρχικού συμβουλίου προς ον κοινοποιείται παν δικόγραφον, κλήσις, απόφασις κλπ. Εν περιπτώσει μη διορισμού αντικλήτου, τα σχετικά δικόγραφα κοινοποιούνται υπό του ανωτάτου πειθαρχικού συμβουλίου δια του Επιμελητηρίου Αθηνών επί σχετική αποδείξει. Άρθρ.7.-Τα πειθαρχικά συμβούλια ως και το ανώτατον πειθαρχκόν συμβούλιον, δύνανται κατά την κρίσιν αυτών να επιτρέπωσιν την εξέτασιν μαρτύρων οίτινες εξετάζονται κατά την κρίσιν του πειθαρχικού συμβουλίου, ή του ανωτάτου πειθαρχικού συμβουλίου, ενόρκως ή μη. Άρθρ.8.-Αποδείξεις δι’ εμπειροτεχνών ή πραγματογνωμόνων διατάσσονται υπό του πειθαρχικού συμβουλίου και κατά την κρίσιν του , οσάκις κατά τας περιστάσεις απαιτείται αντίληψις, στηριζομένη εις κανόνας τέχνης ή επιστήμης. Δια της αυτής αποφάσεως ορίζονται υπό του πειθαρχικού συμβουλίου οι πραγματογνώμονες, τα προς εξέτασιν θέματα και η προθεσμία διενεργείας ταύτης. 11.Ε.ε.2 ΄Ελεγχος εξαγωγικού εμπορίου Ο γραμματεύς του πειθαρχικού συμβουλίου ή του ανωτάτου πειθαρχικού συμβουλίου εκτελεί και χρέη γραμματέως των πραγματογνωμόνων. Περί της ενεργηθείσης πραγματογνωμοσύνης συντάσσεται πρακτικόν υπογραφόμενον υπό των πραγματογνωμόνων και του γραμματέως, όστις και παραλαμβάνει το πρακτικόν μετά των λοιπών στοιχείων της πραγματογνωμοσύνης και φυλάττει αυτά υπό ιδίαν ευθύνην. Των εγγράφων και βιβλίων των αφορώντων την υπό κρίσιν υπόθεσιν επιτρέπεται να λάβωσι γνώσιν εν όλω ή εν μέρει μόνον τα κατά τόπους πειθαρχικά συμβούλια, το ανώτατον πειθαρχικόν συμβούλιον και οι πραγματογνώμονες, απαγορευομένης πάσης ανακοινώσεως αυτών. Προκειμένης αυτοψίας, αύτη ενεργείται, είτε υπό του πειθαρχικού συμβουλίου ή του ανωτάτου πειθαρχικού συμβουλίου, είτε υφ’ ενός ή πλειόνων μελών αυτών συντασσομένης πάντως, σχετικής περί τούτου εκθέσεως. 